
PËR DISA NDRYSHIME DHE SHTESA NË VENDIMIN NR. 1, DATË 10.1.2007 TË KËSHILLIT TË MINISTRAVE “PËR MIRATIMIN E RREGULLAVE PËR PROKURIMIN PUBLIK”, TË NDRYSHUAR

Në mbështetje të nenit 100 të Kushtetutës dhe të nenit 75 të ligjit nr. 9643, datë 20.11.2006 “Për prokurimin publik”, të ndryshuar, me propozimin e Ministrit për Inovacionin dhe Teknologjinë e Informacionit e të Komunikimit, Këshilli i Ministrave 

VENDOSI:

Në tekstin “Rregullat për prokurimin publik”, që i bashkëlidhet vendimit nr. 1, datë 10.1.2007 të Këshillit të Ministrave, të ndryshuar, bëhen këto ndryshime dhe shtesa:
1. Në kreun 1 “Organizimi i prokurimit publik”, bëhen ndryshimet dhe shtesat e mëposhtme:
a) Në pikën 1 “Përgjegjësia e autoritetit kontraktor”, fjalët “... të vëna në dispozicion të tij ...” hiqen. 
b) Në pikën 3 “Buletini i Njoftimeve Publike”, bëhen këto shtesa dhe ndryshime:
i) Pas paragrafit të dytë të shkronjës “b”, shtohet një paragraf me këtë përmbajtje:
“Përgatitja dhe dorëzimi i regjistrit vjetor të parashikimeve sipas afateve të mësipërme, nuk pengon shpalljen e procedurave të prokurimit nga autoritetet kontraktore përpara këtyre afateve.”.
ii) Fjalia e parafundit e paragrafit të parë të shkronjës “ç”, riformulohet si më poshtë vijon:
“Shpallja e njoftimit të fituesit në faqen në internet të APP-së do të bëhet publike ditën e nesërme të punës nga dita e hedhjes së njoftimit në sistem.”. 
iii) Paragrafi i dytë dhe i tretë në shkronjën “ç”, shfuqizohen.
iv) Në fjalinë e fundit të shkronjës “dh”, “Regjistri Kombëtar i Realizimit të Prokurimeve Publike”, fjala “... raportin …” zëvendësohet me “... regjistrin …”.
2. Në kreun II “Rregulla të përgjithshme të prokurimit”, bëhen ndryshimet dhe shtesat e mëposhtme:
 a) Shkronja “b” e pikës 1 riformulohet  si më poshtë vijon:
“b) Për prokurimet, vlera e përllogaritur e të cilave brenda një viti kalendarik nuk është më e madhe se 400 000 (katërqind mijë) lekë, autoriteti kontraktor mund të përdorë procedurën për prokurim me vlera të vogla, siç përshkruhet në kreun VI të këtyre rregullave.
Për veprimtari të përcaktuara në ceremonialin zyrtar të Republikës së Shqipërisë, sipas legjislacionit në fuqi, vlera e përllogaritur e prokurimeve me vlerë të vogël për artikuj apo grup artikujsh brenda një viti kalendarik të jetë nën vlerën e kufirit të ulët monetar.”.
b) Në shkronjën “ç” të pikës 2 “Llogaritja e vlerës së kontratës”, pas fjalëve “… në çdo rast …” shtohen fjalët “… përpara nxjerrjes së urdhrit të prokurimit …”. 

a) Në pikën 1 “Dokumentet standarde të tenderit”, bëhen ndryshimet e mëposhtme: 
i) Shkronja “a” riformulohet si më poshtë vijon:
“a) APP-ja përgatit formatin e dokumenteve standarde të tenderit, që do të përdoren gjatë procedurave të prokurimit. Këto dokumente japin informacion që ka lidhje me objektin e kontratës dhe llojin e procedurës, i cili plotësohet, në çdo rast, nga autoritetet kontraktore. Gjatë përgatitjes së dokumenteve të tenderit, autoriteti kontraktor duhet të përdorë dokumentet standarde sipas përcaktimit në rregullat e prokurimit dhe i vë në dispozicion falas në rrugë elektronike. Autoriteti kontraktor, kur i kërkohet nga operatorët ekonomikë, do të vërë në dispozicion të të interesuarve dokumentet e tenderit, kundrejt pagesës. Në çdo rast, emrat dhe numri i operatorëve ekonomikë, që kanë shfaqur interes për blerjen e dokumentacionit të tenderit apo këqyrjen e tij, duhet të mbahen sekret.”.
ii) Nënparagrafi i nëntë i shkronjës “b” ndryshohet si më poshtë vijon:
“Formularin e njoftimit të kontratës së lidhur.”.
b) Në pikën 2 “Informacion i përgjithshëm”, bëhen shtesa dhe ndryshimet e mëposhtme: 
i) Pas paragrafit të pestë të shkronjës “c” “Udhëzimet për kandidatët/ofertuesit”, shtohet paragrafi me këtë përmbajtje:
“Çmimet e dhëna nga ofertuesi duhet të jenë të fiksuara përgjatë ekzekutimit të kontratës dhe nuk duhet t’i nënshtrohen asnjë ndryshimi në asnjë aspekt. Oferta e paraqitur me çmim të ndryshueshëm dhe që nuk është në përputhje me këtë paragraf do të refuzohet nga autoriteti kontraktor si e papranueshme.”.
ii) Në paragrafin e dytë të shkronjës “e”, “Formulari i sigurimit të ofertës”, fjalia “Tërheqja e ofertave nga ofertuesit e klasifikuar i dyti e me radhë, pas klasifikimit nuk ndikon në vazhdimin e mëtejshëm të procedurës së prokurimit nga autoriteti kontraktor.”, shfuqizohet.
iii) Në shkronjën “f” “Formulari i njoftimit të fituesit”, bëhen këto shtesa:
- Në fjalinë e tretë, pas fjalëve “... arsyet e skualifikimit ...” shtohen fjalët “... informacion nëse ka pasur ankesa ...”.
 - Në fund të shkronjës “f” shtohet një paragraf me këtë përmbajtje:
“Autoriteti kontraktor do të ftojë operatorin ekonomik të shpallur fitues që të lidhë kontratën menjëherë pas publikimit të njoftimit në sistem, por, në çdo rast, jo më vonë se 90 (nëntëdhjetë) ditë nga data e këtij publikimi. Operatori ekonomik i shpallur fitues është i detyruar t’i përgjigjet kërkesës së autoritetit kontraktor brenda 5 (pesë) ditëve.”. 
iv) Në shkronjën “g” bëhen këto ndryshime:
- Emërtimi i shkronjës “g” zëvendësohet me: “Formulari i njoftimit të kontratës së lidhur”.
- Në fjalinë e fundit pjesëza “nuk” hiqet.
c) Në pikën 4 “Kriteret për vlerësimin e ofertës”, bëhen këto ndryshime dhe shtesa:
i) Fjalia e fundit e shkronjës “b” riformulohet si më poshtë vijon:
 “Të gjitha kriteret e vendosura për vlerësimin e ofertave duhet të jenë sa më objektive dhe të shprehen në shifra. Në çdo rast, kur kriteret janë më shumë se një, pesha e kriterit të çmimit nuk do të jetë më pak se 50 (pesëdhjetë) pikë. Pikët maksimale që do të marrë një ofertë do të jenë 100 (njëqind).”.
 ii) Shkronja “c” riformulohet si më poshtë vijon:
“c) Për kriteret vlerësuese duhet përcaktuar pesha specifike e secilit kriter, d.m.th., sa pikë do të ketë çdo kriter dhe si do të llogariten pikët për ofertuesit e njëpasnjëshëm.”.
4. Në kreun IV “Llojet dhe përzgjedhja e procedurës”, pas fjalisë së fundit të paragrafit të dytë të shkronjës “b” të pikës 4 “Procedura me negocim, me shpallje paraprake të njoftimit të kontratës”, shtohet një fjali me këtë përmbajtje:
“Në këtë rast, urdhri i prokurimit nuk përmban fondin limit.”.
5. Në kreun IV/A “Prokurimi i kontratave sektorale”, në fjalinë e dytë të pikës 3.4 “Uji i pijshëm”, fjalët “… më tepër ...” zëvendësohen me “... jo më tepër ...”.
6. Në kreun IV/B “Marrëveshja kuadër”, në fjalinë e fundit të pikës 3, pjesëza “nuk” hiqet.
7. Në kreun V “Zhvillimi i procedurave”, bëhen këto shtesa dhe ndryshime:
a) Në pikën 1 “Njësia e prokurimit dhe urdhri për prokurim”, bëhen këto ndryshime dhe shtesa:
i) Në fund të shkronjës “a” shtohet paragrafi me këtë përmbajtje: 
“Në çdo rast, detyrat që përcaktohen në këto rregulla për titullarin e autoritetit kontraktor ose zyrtarin e autorizuar prej tij duhet të kryhen në përputhje të ligjit nr. 10 296, datë 8.7.2010 “Për menaxhimin financiar dhe kontrollin”.”.
ii) Në shkronjën “c” fjalët “... mirëmbajtjen e regjistrit zyrtar të zbatimit të procedurave ...” zëvendësohen me “... administrimin e të gjitha procesverbaleve për dokumentet e tenderit dhe çdo dokument tjetër, që lidhet me procedurat e përcaktimit të fituesit ...”.
iii) Shkronja “ç” riformulohet si më poshtë vijon:
“ç) Me miratimin e ligjit për buxhetin dhe kur ka nevojë për punë, mallra dhe shërbime, titullari i autoritetit kontraktor apo zyrtari i autorizuar nxjerr menjëherë urdhrin e prokurimit, i cili duhet të përmbajë të paktën:
- objektin e prokurimit; 
- fondin e përllogaritur; 
- llojin e procedurës së prokurimit dhe arsyet e përdorimit të saj;
- emrat e anëtarëve të njësisë së prokurimit.
Zhvillimi i procedurës së prokurimit në këtë rast do të bëhet deri në momentin e shpalljes së njoftimit të fituesit, ndërsa lidhja e kontratës do të bëhet në përputhje me afatet e përcaktuara në shkronjën “f” të pikës 2 të kreut III dhe vetëm pasi fondet do të jenë në dispozicion (në llogaritë përkatëse) të autoriteteve kontraktore.”. 
b) Në fjalinë e dytë të shkronjës “a” të pikës 2 “Hartimi i dokumenteve të tenderit”, pas fjalëve “... kriteret e vlerësimit, ndërsa ...” shtohen fjalët “... përllogaritja e vlerës limit të kontratës ...”.
c) Pas paragrafit të tretë të shkronjës “a” të pikës 3 “Dorëzimi i ofertave”, shtohet paragrafi me këtë përmbajtje:
“Në rast se në momentin e hapjes së ofertave evidentohet se një ose disa prej operatorëve ekonomikë ndodhen në kushtet e konfliktit të interesit me një ose disa prej zyrtarëve të caktuar për vlerësimin e ofertave dhe kjo situatë konflikti nuk mund të evidentohej përpara këtij momenti, atëherë duhet të zëvendësohet zyrtari/zyrtarët në fjalë dhe më pas të vazhdojë procesi i prokurimit.”.
ç) Në pikën 4 “Hapja dhe vlerësimi i ofertave”, bëhen këto shtesa dhe ndryshime:
i) Pas paragrafit “b/2” të shkronjës “b”, shtohet një paragraf me këtë përmbajtje:
“b/3” Drejtoria e Përgjithshme e Burgjeve ndalohet të kualifikojë operatorët ekonomikë, që, sipas ligjit për prokurimin publik, janë fitues dhe/apo kanë në proces, në të njëjtën kohë, si kontraktor/nënkontraktor, sipas një kontrate apo kontratave të lidhura a në proces për t’u lidhur, në përputhje me ligjin për prokurimin publik, për furnizimin/blerjen e ushqimeve të freskëta në subjekte të tjera shtetërore, për të cilat në çastin e hapjes së ofertave nuk ka përfunduar kontrata në masën 70 për qind. Përcaktimi i mësipërm vlen edhe për rastin e bashkimit të operatorëve ekonomikë, ku secili prej tyre, për t’u kualifikuar, duhet të ketë përfunduar kontratat në masën 70 për qind të vëllimeve të përgjithshme të furnizimeve, që ai ka marrë përsipër të realizojë, në përputhje me kontratën e bashkëpunimit.”.
ii) Nënndarja e dytë e paragrafit të dytë të shkronjës “ç”, riformulohet si më poshtë vijon:
“Nëse ofertuesi refuzon të pranojë korrigjimin e propozuar, atëherë oferta do të refuzohet, pa konfiskim të sigurimit të ofertës, nëse ekziston një e tillë.”. 
iii) Në fjalinë e parë të shkronjës “dh”, pas fjalëve “… me negocim ...” shtohen fjalët “… me shpallje ...” dhe në fjalinë e fundit të po kësaj shkronje, fjalët “... pas 5 (pesë) ditëve ...” zëvendësohen me fjalët “… pas 7 (shtatë) ditëve ...”. 
iv) Shkronja “ë” riformulohet si më poshtë vijon:
“ë) Në rastin kur janë të vlefshme dy ose më pak oferta, në përputhje me nenin 56 të LPP-së, oferta vlerësohet anomalisht e ulët kur ajo është ulur më shumë se 40 për qind e fondit limit të përllogaritur. 
Në rastin kur janë të vlefshme tri ose më shumë oferta, në përputhje me nenin 56 të LPP-së, oferta vlerësohet anomalisht e ulët nëse vlera e saj do të jetë më e vogël se 80 për qind e mesatares së ofertave të vlefshme.
Nëse një apo disa oferta vlerësohen si anomalisht të ulëta, komisioni i vlerësimit duhet të kërkojë sqarime nga ofertuesit, përpara se të marrë vendim për kualifikimin ose jo të tyre, në përputhje me nenin 56 të LPP-së.”.
d) Fjalia e dytë e shkronjës “gj” riformulohet si më poshtë vijon:
“Komisioni i vlerësimit pas përfundimit të afateve të ankimit, përgatit një raport përmbledhës dhe ia dërgon, për miratim, titullarit të autoritetit.”.
8) Në kreun VI “Zhvillimi i procedurës së kërkesës për propozim, prokurim me vlerë të vogël, shërbimet e konsulencës, konkursi i projektimit”, bëhen disa shtesa dhe ndryshime:
a) Në pikën 2 “Prokurim me vlerë të vogël”, bëhen shtesa dhe ndryshimi i mëposhtëm:
i) Pas fjalisë së fundit të shkronjës “c”, shtohet një paragraf me këtë përmbajtje:
“Në rastin kur prokurimet me vlerë të vogël kryhen me mjete elektronike, anëtarët e komisionit ftojnë të paktën tre operatorë ekonomikë, kur është e mundur, si dhe publikojnë ftesën për ofertë, për çdo të interesuar, në sistemin e prokurimit elektronik. 
Kur ofertuesi fitues tërhiqet nga oferta e tij, autoriteti kontraktor përzgjedh ofertuesin e renditur i dyti në listën e ofertave që kanë mbetur.
Në çdo rast, procesi i përzgjedhjes së fituesit do të vazhdojë edhe me paraqitjen e një oferte të vlefshme. 
Procedura e hapjes dhe e vlerësimit të ofertave do të bëhet sipas udhëzimeve të APP-së.”.
ii) Fjalia e parë dhe fjalia e dytë e shkronjës “ç”, riformulohen si më poshtë vijon:
“Kjo procedurë, përveç rasteve të mësipërme, mund të përfshijë të gjitha prokurimet me vlerë të vogël dhe të paparashikueshme, si për shembull: ndryshimi i bravës, riparimi i pajisjeve të ndryshme, defekteve të vogla të automjeteve gjatë udhëtimit, si dhe prokurime të tjera të së njëjtës natyrë. Në të tilla raste emergjence ose ku prania e komisionit është e pamundur, prokurimet mund të kryhen edhe nga persona, që nuk janë anëtarë të komisionit.”. 
b) Në shkronjën “ç” të pikës 3 “Shërbimet e konsulencës”, bëhen ndryshimi dhe shtesa e mëposhtme: 
i) Fjalia e parë e paragrafit të katërt riformulohet si më poshtë vijon: 
“Njoftimi. Për të marrë deklaratat e shprehjes së interesit, autoriteti kontraktor bën njoftimin e kërkesës për shprehje interesi për çdo kontratë për shërbime konsulence në përputhje me nenin 38 të LPP-së, ku përcaktohen kriteret e përzgjedhjes.”.
ii) Pas nënparagrafit të pestë shtohet nënparagrafi i gjashtë me këtë përmbajtje:
“vi) Formularin e sigurimit të ofertës.”.
9. Në kreun VII “Kushtet e përgjithshme për zbatim”, bëhen këto shtesa dhe ndryshime:
a) Në fjalinë e parë të shkronjës “a” të pikës 1, fjalët “... duhet të pranohen të paktën 2 (dy) oferta të vlefshme ...” zëvendësohen me fjalët “… të pranohet të paktën 1 (një) ofertë e vlefshme ...”.
b) Në shkronjën “b” të pikës 2, bëhen këto shtesa dhe ndryshime:
i) Fjalia e dytë riformulohet si më poshtë vijon:
“Pas krijimit të bashkimit të operatorëve ekonomikë, anëtarët e grupit caktojnë, me prokurë, përfaqësuesin e tyre për dorëzimin e ofertës.”.
ii) Në fund të shkronjës “b” shtohet fjalia me këtë përmbajtje:
“Në rast se bashkimi i operatorëve ekonomikë shpallet fitues, kontrata duhet të nënshkruhet nga secili prej anëtarëve të këtij bashkimi.”.
c) Pas shkronjës “b” të pikës 3 “Kohëzgjatja e kontratës”, shtohet shkronja “c” me këtë përmbajtje:
“c) Në rastin e prokurimit të kontratave shumëvjeçare, autoriteti kontraktor duhet të përllogaritë fondin total dhe të hartojë kërkesat për kualifikim në përputhje me të.”.
10. Në kreun VIII “Ekzekutimi i kontratës”, shkronja “a” e pikës 2 “Mbikëqyrja e kontratës”, riformulohet si më poshtë vijon:
“a) Gjatë zbatimit të kontratës, autoriteti kontraktor dhe/ose organe të tjera shtetërore, të autorizuara me ligj, mund të mbikëqyrin veprimtarinë e kontraktorit dhe vendin e zbatimit, sipas legjislacionit në fuqi apo sipas kërkesave, të përcaktuara në dokumentet e tenderit. Mospërmbushja e detyrimeve të kontratës nga ana e kontraktorit përbën shkak për përjashtimin e këtij kontraktori nga pjesëmarrja në prokurimet publike sipas përcaktimeve të nenit 13 pika 3/ç të LPP-së. Në këtë rast, autoriteti kontraktor kërkon nga Agjencia e Prokurimit Publik përjashtimin e këtij kontraktori nga pjesëmarrja në prokurimet publike brenda 3 (tre) muajve nga data e zgjidhjes së kontratës apo data e përfundimit të saj, përfshirë këtu edhe periudhën e garancisë.”.
 11. Në kreun IX “Shqyrtimi i ankesave”, bëhen këto shtesa dhe ndryshime:
a) Pas shkronjës “a” të pikës 1 shtohet shkronja “a.1” me këtë përmbajtje:
“a.1) Në rastin e ankesave për dokumentet e tenderit, operatorët ekonomikë mund të ankohen pranë autoritetit kontraktor brenda 7 (shtatë) ditëve nga data e publikimit të njoftimit të kontratës në faqen në internet të Agjencisë së Prokurimit Publik.
Me marrjen e ankesës me shkrim, autoriteti kontraktor pezullon vazhdimin e procedurës së prokurimit, derisa ankesa të jetë shqyrtuar plotësisht, përfshirë dhe nxjerrjen e një vendimi brenda 3 (tri) ditëve nga data e depozitimit të ankesës. Ndaj vendimit përfundimtar të autoritetit kontraktor mund të bëhet ankim  në Komisionin e Prokurimit  Publik  në përputhje me pikën 6 të nenit 63 të LPP-së.”.
b) Fjalia e parë e shkronjës “b”, ndryshohet si më poshtë vijon:
“Gjatë procedurës së prokurimit, ankesat kundër vendimeve të autoritetit kontraktor duhet të dorëzohen fillimisht pranë autoritetit kontraktor.”.
c) Pas shkronjës “dh” shtohet shkronja “e” me këtë përmbajtje:
“e) Për procedurat e prokurimit për të cilat nuk bëhet njoftim publik sipas nenit 38 të LPP-së, nuk zbatohen dispozitat lidhur me procedurat e rishikimit administrativ.”.
12. Në kreun X “Sanksionet administrative dhe masat disiplinore”, bëhen këto ndryshime:
 a) Pika 1 ndryshohet si më poshtë vijon:
“1. Mosrespektimi i rregullave të prokurimit, në përputhje me dispozitat e LPP-së, kur përbën kundërvajtje administrative dënohet me masë disiplinore ose me gjobë, si më poshtë vijon:
a) Mospërmbushja e detyrimit të përcaktuar në nenin 4 të LPP-së, dënohet me gjobë 1 000 000 lekë;
b) Mospërmbushja e detyrimit, të përcaktuar në pikën 2 të nenit 12 të LPP-së, dënohet me gjobë nga 15 000 deri në 30 000 lekë;
c) Mospërmbushja e detyrimit për formën e komunikimit, për shkëmbimin dhe ruajtjen e informacionit, të përcaktuar në nenin 21 të LPP-së, dënohet me gjobë nga 50 000 deri në 100 000 lekë; 
ç) Mospërmbushja e detyrimit, të parashikuar në nenin 23 të LPP-së, dënohet me gjobë nga 50 000 deri në 200 000 lekë;
d) Mospërmbushja e detyrimit, të përcaktuar në nenin 25 të LPP-së, dënohet me gjobë nga 50 000 deri në 100 000 lekë;
dh) Mospërmbushja e detyrimit, të përcaktuar në nenin 28 të LPP-së, dënohet me gjobë nga 20 000 deri 1 000 000;
e) Mospërmbushja e detyrimit, të përcaktuar në nenin 38 të LPP-së, dënohet me gjobë nga 500 000 deri në 1 000 000 lekë;
ë) Mospërmbushja e njërit prej detyrimeve, të përcaktuara në nenet 39, 40, 41 e 42 të LPP-së, dënohet me gjobë nga 50 000 deri në 300 000 lekë;
f) Mospërmbushja e detyrimeve, të përcaktuara në nenin 43 të LPP-së, dënohet me gjobë nga 50 000 deri në 500 000 lekë; 
g) Mospërmbushja e detyrimit, të përcaktuar në nenin 53 të LPP-së, dënohet me gjobë nga 50 000 deri në 1 000 000 lekë;
gj) Mospërmbushja e detyrimit, të përcaktuar në nenin 56 të LPP-së, dënohet me gjobë nga 50 000 deri në 100 000 lekë;
h) Mospërmbushja e detyrimit, të përcaktuar në nenin 63 dënohet me gjobë nga 100 000 deri 1 000 000 lekë;
i) Personat, që përpiqen të ndikojnë në vendimmarrjen e Komisionit të Prokurimit Publik, në kundërshtim me nenin 19/7 të LPP-së, dënohen me gjobë nga 50 000 deri 100 000 lekë.”.
b) Pika 3 riformulohet si më poshtë vijon:
“3. Në të gjitha rastet e mësipërme, kur personat përgjegjës nuk dënohen me gjobë dhe në çdo rast tjetër të shkeljes së dispozitave të LPP-së, kërkohet dhënia e masave disiplinore ndaj tyre. Në dhënien e masës administrative apo disiplinore duhet të mbahen parasysh rrethanat, pasoja dhe roli i zyrtarit në shkelje dhe, në çdo rast, zbatohen dispozitat e Kodit të Procedurës Administrative.         Sanksionet administrative dhe masat disiplinore nuk përjashtojnë përgjegjësinë penale të personit përgjegjës për shkeljet.”. 
Ky vendim hyn në fuqi pas botimit në Fletoren Zyrtare.

